
R O M Â N I A
JUDEŢUL  BOTOŞANI
COMUNA HLIPICENI
-CONSILIUL LOCAL-
Nr.  593/30.08.2023

PROCES  VERBAL  
încheiat astăzi 30.08.2023, în cadrul şedinţei ordinare a 
Consiliului Local Hlipiceni, judeţul Botoşani

           Secretarul unității administrativ-teritoriale  - Comuna Hlipiceni deschide lucrările şedinţei ordinare, arătând ca şedinţa a fost convocată prin dispoziţia primarului nr. 129/24.08.2023, apoi face prezenta consilierilor.
Au fost convocaţi un nr. de 13 consilieri locali și sunt prezenți 12. Lipsește motivat dl Șpaiuc Mihai. Din partea executivului sunt prezenți primarul, secretarul și șeful biroului financiar-contabil.
Secretarul comunei dă cuvântul președintelui de ședință – dl Doru Sergiu, pentru a prezenta ordinea de zi, apoi aceasta o supune spre aprobarea Consiliului local.
	Ordinea de zi este următoarea:

1. Aprobarea procesului verbal al ședinței anterioare;
1. Proiect de hotărâre  privind stabilirea impozitelor, taxelor locale și a taxelor speciale pe anul 2024  – inițiator primarul comunei Hlipiceni;
1. Proiect de hotărâre  privind accesarea serviciilor publice din cadrul U.A.T. – Comuna Hlipiceni  – inițiator primarul comunei Hlipiceni;
1. Proiect de hotărâre  privind aprobarea Proiectului tehnic și a indicatorilor tehnico-economici actualizați, pentru obiectivul de investiție ”EFICIENTIZARE ENERGETICĂ ȘI SCHIMBARE DESTINAȚIE DIN SEDIU ADMINISTRATIV ÎN DISPENSAR UMAN, SAT HLIPICENI, COMUNA HLIPICENI, JUDEȚUL BOTOȘANI” – inițiator primarul comunei Hlipiceni;
1. Proiect de hotărâre  privind acordarea mandatului special reprezentantului U.A.T. – Comuna Hlipiceni în A.G.A. A.D.I. ”Ecoproces” în vederea aprobării Actului adițional nr. 4 la Statutul Asociației de Dezvoltare Intercomunitară ”Ecoproces” Botoșani – inițiator primarul comunei Hlipiceni;
1. Proiect de hotărâre privind aprobarea Protocolului de colaborare între Ministerul Muncii și Solidarității Sociale (MMSS) și Unitatea Administrativ-Teritorială – Comuna Hlipiceni, județul Botoșani, în formă modificată - inițiator primarul comunei Hlipiceni;
1. Probleme curente.

Se supune la vot aprobarea ordinii de zi.
           In urma votului liber exprimat, cei 12 consilieri sunt  de acord cu ordinea de zi.
	
Secretarul comunei aduce la cunoștință faptul că toate proiectele de hotărâre sunt însoțite de referatul compartimentului de resort din cadrul aparatului de specialitate al primarului.	
 	
Se trece la punctul 1 al ordinii de zi: 
Aprobarea procesului verbal al ședinței anterioare
Este supus spre aprobare procesul verbal de la ședința ordinară din data de 24.07.2023.
Minuta acestui proces verbal a fost afișată imediat după ședință la avizierul din holul primăriei și pe pagina oficială de internet a instituției. De asemenea, procesul verbal a fost dat spre consultarea membrilor consiliului, înainte de începerea ședinței.
Dl Irimia Viorel  spune că procesul verbal a putut fi citit de la afișare și până la ședință, că putea fi consultat înainte de ședință, fiind pus la dispoziție pe masa de ședință,  și că dânsul este de acord cu acestea.
La fel susține și dl Lăpușnianu Liviu.
Pentru că nu sunt obiecții cu privire la cuprinsul procesului verbal, dna președinte de ședință supune la vot aprobarea acestuia.
Procesul verbal al ședinței anterioare este aprobat cu 12 voturi pentru. 

Se trece la punctul 2 de pe ordinea de zi:
Proiect de hotărâre  privind stabilirea impozitelor, taxelor locale și a taxelor speciale pe anul 2024  
Dl primar prezintă proiectul de hotărâre însoțit de anexa, precizând faptul că acestea au fost afișate pentru consultare publică, atât la avizierul Primăriei cât și pe pagina oficială de internet a instituției, nefiind înregistrate sugestii, reclamații… Propune ca, creanțele fiscale restante, aflate în sold la data de 31 decembrie 2023, mai mici de 5 lei să fie anulate, conform art. 266, alin. (5) din Codul fiscal.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este de acord cu proiectul de hotărâre în forma prezentată de dl primar. Este de acord cu propunerea dlui primar de a se scade suma de 5 lei la sfârșitul anului, pe total creanțe fiscale datorate și neachitate de către debitori.
Dl viceprimar spune că este de acord cu proiectul de hotărâre însă, pe viitor se impune stabilirea unei taxe pentru întreținerea spațiului din fața locuințelor (pentru cei plecați sau care nu pot să-și facă singuri curățenie. Trebuie de contactat o firmă care să cosească pe marginea drumului; nu se face față la toată comuna cu cei doi salariați de la gospodărie comunală și drumuri.
Dl Romaniuc Ion spune că este datoria fiecărui proprietar să întrețină curtea și spațiul din fața curții.
Și dl Lăpușnianu Liviu spune că este de acord cu proiectul de hotărâre și că nu are nimic de comentat.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 12 voturi pentru.

Se trece la punctul 3 de pe ordinea de zi:
Proiect de hotărâre  privind accesarea serviciilor publice din cadrul U.A.T. – Comuna Hlipiceni  
Dl primar prezintă proiectul de hotărâre și face mențiunea că suntem obligați să respectăm prevederile Legii nr. 9/2023 și să stabilim accesul la serviciile publice. Nu se mai permite solicitarea de dosare de la cetățeni. Copiile de pe documente se fac în mod gratuit și, în măsura posibilităților, se solicită informații online de la celelalte instituții. Pe pagina oficială de internet a instituției se vor posta modele de cereri/documente care pot fi accesate de către cetățeni. Comunicarea se va putea face pe adresa de email a instituției. Responsabil – dna Murgu Camelia.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Satcău Săvel spune că este de acord cu proiectul de hotărâre și că nu are nimic de comentat.
Și dna Ciobanu Marineta spune că este de acord cu proiectul de hotărâre.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 12 voturi pentru.

Se trece la punctul 4 de pe ordinea de zi:
Proiect de hotărâre  privind aprobarea Proiectului tehnic și a indicatorilor tehnico-economici actualizați, pentru obiectivul de investiție ”EFICIENTIZARE ENERGETICĂ ȘI SCHIMBARE DESTINAȚIE DIN SEDIU ADMINISTRATIV ÎN DISPENSAR UMAN, SAT HLIPICENI, COMUNA HLIPICENI, JUDEȚUL BOTOȘANI”
Dl primar prezintă proiectul de hotărâre însoțit de proiectul tehnic și de devizul general. Face precizarea că suma ce reprezintă cofinanțare din partea Primăriei este destul de mare însă vom face tot posibilul să fie asigurate aceste sume.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Romaniuc Ion spune că este de acord cu proiectul de hotărâre însoțit de documentația întocmită de proiectant și de devizul general cu indicatorii tehnico-economici.
Și dl Irimia Viorel spune că este de acord cu proiectul de hotărâre în forma prezentată de dl primar.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 11 voturi pentru. Dl Molie Costel se abține de la vot.

Se trece la punctul 5 de pe ordinea de zi:
Proiect de hotărâre  privind acordarea mandatului special reprezentantului U.A.T. – Comuna Hlipiceni în A.G.A. A.D.I. ”Ecoproces” în vederea aprobării Actului adițional nr. 4 la Statutul Asociației de Dezvoltare Intercomunitară ”Ecoproces” Botoșani
Dl primar prezintă proiectul de hotărâre însoțit de adresa din partea Ecoproces Botoșani.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Pentru că nu sunt comentarii la acest punct, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 12 voturi pentru.

Se trece la punctul 6 de pe ordinea de zi:
Proiect de hotărâre privind aprobarea Protocolului de colaborare între Ministerul Muncii și Solidarității Sociale (MMSS) și Unitatea Administrativ-Teritorială – Comuna Hlipiceni, județul Botoșani, în formă modificată
Dl primar prezintă proiectul de hotărâre însoțit de solicitarea din partea Ministerului Muncii prin care se justifică aprobarea protocolului în formă modificată, motivat de faptul că semnatarul acestuia  a fost înlocuit.
Dl președinte de ședință aduce la cunoștință faptul că proiectul de hotărâre a primit aviz favorabil din partea comisiilor de specialitate din cadrul Consiliului local și invită colegii la discuții pe marginea materialelor prezentate de dl primar.
Dl Lăpușnianu Liviu spune că este de acord cu proiectul de hotărâre și că nu are nimic de comentat.
La fel susține și dna Ciobanu Marineta.
Pentru că nu se mai înscrie nimeni la cuvânt, dl președinte de ședință supune la vot aprobarea proiectului de hotărâre în forma prezentată de dl primar.
Se aprobă cu 12 voturi pentru.

Se trece la punctul 7 de pe ordinea de zi:
Probleme curente:
Pentru început, dl primar prezintă stadiul realizării obiectivelor de investiții.
Amintește faptul că în curând va începe noul an școlar și că este necesară strămutarea elevilor de la Hlipiceni la Victoria, pe tot parcursul reabilitării clădirii de la Hlipiceni. Dl director de la școală va organiza programa școlară în așa fel încât elevii să nu aibă de suferit.
Dl Romaniuc Ion:
-la Grădinița Victoria trebuie de amenajat curtea până la începerea noului an școlar; sunt materiale de construcții și dezordine de pe urma muncitorilor;
-trebuie de discutat cu părinții elevilor care devastează unitățile de învățământ;
-de pus coșuri de gunoi la bibliotecă; de făcut scări la bibliotecă (partea spre dl Grigoraș Dan-Claudiu),
Dl Doru Sergiu spune că spațiul de joacă realizat la Cobiceni este un obiectiv reușit și foarte important pentru comunitatea de acolo.

Pentru că nu se înscrie nimeni la cuvânt,  preşedintele de şedinţă – dl Doru Sergiu mulţumeşte membrilor Consiliului  si membrilor executivului prezenţi pentru participare,  declarând închise lucrările şedinţei.


HLIPICENI/30.08.2023				         Președinte de ședință,
						                        DORU SERGIU

				   

Secretar general comună,
                	         CIOBANU DANIELA-MARIA








